Porinis česnakas

http://www.theplantlist.org/tpl1.1/search?q=Allium+scorodoprasum 

Porinis česnakas (Allium scorodoprasum) – amarilinių (Amaryllidaceae) šeimos česnako (Allium) genties augalas. Paplitęs Vidurio ir Atlantinėje Europoje, Viduržemio jūros pakrantėje, Mažojoje Azijoje, Kryme, Kaukaze. Šiaurinė arealo riba praeina  per Estiją ir Pietų Skandinaviją. 

 Biologija 

Daugiametis žolinis, maistinis, 50-80 (100) cm aukščio augalas. Auga pamiškėse, miško aikštelėse, šlaituose, užliejamose pievose, krūmuose. Žydi birželį ir liepą. Žiedyne būna iki 15 žiedų ir iki 50 svogūnėlių. Žiedyno apvalkalas dviskiautis, išliekantis ir subrendus vaisiams. Kaip svogūninis augalas, dauginasi svogūnėliais, išaugančiais žiedyne ir dukteriniais svogūnėliais. 

Augavietėse česnakas pakenčia tiek laikiną užtvindymą, tiek sausrą.

Kai kur auginamas daržuose.http://manoukis.lt/mano-ukis-zurnalas/augalininkyste/2931-cesnakiniu-seimos-ivairove  Gali būti vartojamas vaistams,http://www.agb.lt/duomenu%20baze/vaistiniai_aromatiniai_augalai.php?page=4  kaip daržovė ir prieskonis. 

 Populiacija Lietuvoje 

Lietuvoje porinis česnakas nuo 1981 m. įrašytas į Saugomų augalų rūšių sąrašus.Lietuvos Respublikos saugomų gyvūnų, augalų ir grybų rūšių sąrašas

Labiau paplitęs vakarinėje dalyje, auga didesnių upių  (Nemuno, Minijos, Ventos) slėnių pievose ir pakrūmėse. Didžiausia populiacija yra Bitėnų apylinkių užliejamose pievose. Čia 1 m² auga iki 40 žydinčių augalų. Nedidelė, tik 16 m² užimanti augavietė nustatyta Šešupės salpoje (Šakių raj.).Lietuvos raudonoji knyga. Red Data Book of Lithuania, Vilnius, Lututė, 2007, 547 p. ISBN 978-9955-692-71-3 Grėsmę kelia pievų arimas, jų apaugimas krūmynais, mišku.

 Šaltiniai 

Kategorija:Česnakiniai
Kategorija:Vaistiniai augalai
Kategorija:Prieskoniniai augalai